ΓΡΑΠΤΗ ΕΡΩΤΗΣΗ E-2247/02

υποβολή: Alexander de Roo (Verts/ALE) προς την Επιτροπή

(23 Ιουλίου 2002)

Θέμα: Συμμόρφωση των σχεδίωνποδομής που χρηματοδοτούνται με κοινοτικά κεφάλαια προς τις διατάξεις της κοινοτικής περιβαλλοντικής νομοθεσίας — ηπόθεση του σχεδίου του αυτοκινητοδρόμου D8 στην Τσεχική Δημοκρατία

Ο αυτοκινητόδρομος D8 αποτελεί μέρος του ευρωπαϊκού διαδρόμου IV συνδυασμένων μεταφορών που συνδέει το Βερολίνο με την Ιστανμπούλ. Απομένουν δε να κατασκευασθούν άλλα δυο τμήματα του αυτοκινητοδρόμου από τσεχικής πλευράς. Για το τμήμα που διασχίζει την Προστατευόμενη Περιοχή Ceske Stredohori (μέρος του EECONET) οι τσεχικές αρχέςπέγραψαν το Νοέμβριο του 2001 δάνειο με την ΕΤΕ. Το δεύτερο τμήμα έχει προγραμματισθεί να διασχίσει την Ζώνη Ειδικής Προστασίας για πουλιά στα ανατολικά όρη Krusne Hory. Και οι δυο περιοχές ενδέχεται να περιληφθούν στο δίκτυο Natura 2000.

Σ' ό,τι αφορά το τμήμα που διασχίζει την περιοχή Ceske Stredohori πραγματοποιήθηκε αξιολόγηση των επιπτώσεων στο περιβάλλον (ΑΕΠ) το 1996. Παρά ταύτα, αξιολογήθηκε μόνο μια πτυχή, μολονότι η πρακτική αυτή αντιβαίνει τις διατάξεις του νόμου περί ΑΕΠ της Τσεχικής Δημοκρατίας. Αυτό επιβεβαιώθηκε από τη Νομοθετική Επιτροπή του Τσεχικού Υπουργείου Περιβάλλοντος το Μάρτιο του 1999, το οποίο — μετά από καταγγελία μιας ΜΚΟ — δήλωσε ότι η απόφαση περιείχε τυπικά και διαδικαστικά λάθη και ως εκ τούτου δεν μπορεί να θεωρηθεί ως απόφαση σύμφωνα με του νόμου περί ΑΕΠ. Η σύμβαση με την ΕΤΕ για το προαναφερθέν δάνειοπογράφηκε το Νοέμβριο του 2001.

Γνωρίζει η Επιτροπή ταποτιθέμενα διαδικαστικά λάθη που διαπράχθηκαν κατά την ΑΕΠ του τμήματος του σχεδίου του αυτοκινητοδρόμου D8 που διασχίζει την περιοχή Ceske Stredohori;

Πως εξασφαλίζει η Επιτροπή το ότι συμβιβάζονται οι εκχωρήσεις και η προενταξιακή χρηματοδότηση του δανείου ΕΤΕ προς το περιβαλλοντικό κεκτημένο που έχει ήδη εγκριθεί και εφαρμοσθεί στιςποψήφιες χώρες·

Πως εξασφαλίζει η Επιτροπή, στο πλαίσιο της κοινοτικής προενταξιακής στρατηγικής, τη συμβατότητα ανάμεσα στο στόχο της έγκαιρης δημιουργίας των χώρων Natura 2000 στα μελλοντικά κράτη μέλη, αφενός, και στην εφαρμογή των σχεδίωνποδομής μεταφορών, όπως είναι αυτό το σχέδιο του αυτοκινητοδρόμου D8, αφετέρου·

Απάντηση της κας Wallstrm εξ ονόματος της Επιτροπής

(11 Σεπτεμβρίου 2002)

Το σκέλος του αυτοκινητοδρόμου D8 που διασχίζει το Ceske Sredohori, το καλούμενο σκέλος 0805, χρηματοδοτείται από την Ευρωπαϊκή Τράπεζα Επενδύσεων (ΕΤΕ). Πληροφορίες από την ΕΤΕ επιβεβαίωσαν ότι οι διαδικασίες Εκτίμησης Περιβαλλοντικών Επιπτώσεων (ΕΠΕ) για το σκέλος 0805 διεκπεραιώθηκαν σύμφωνα με τηνφιστάμενη τσεχική νομοθεσία και ότι το τσεχικό Υπουργείο Περιβάλλοντος επέβαλε τους αναγκαίους όρους και μέτρα άμβλυνσης των επιπτώσεων στην Περιοχή Προστατευόμενου Τοπίου. Εάν όμως προέκυπταν, τώρα, στοιχεία που θα στοιχειοθετούσαν παράβαση της εθνικής νομοθεσίας, θα ήταν δυνατή η προσφυγή στα αρμόδια εθνικά δικαστήρια. Η Επιτροπή δεν έχει αρμοδιότητες παρεμβάσεως σε τέτοιες εθνικέςποθέσεις κατά την προενταξιακή περίοδο.

Ανέκαθεν η Επιτροπή επέμενε στην ανάγκη εφαρμογής της κοινοτικής νομοθεσίας, ιδιαίτερα δε της οδηγίας ΕΠΕ(1) καθώς και της νομοθεσίας για την προστασία της φύσεως, κατά την ανάπτυξη νέων έργωνποδομής στην προενταξιακή περίοδο. Αυτό ισχύει όχι μόνο για τα έργα που συγχρηματοδοτούνται από κοινοτικά προενταξιακά ταμεία αλλά και για κάθε νέα επένδυση, συμπεριλαμβανομένων, βεβαίως, των επενδύσεων που χρηματοδοτούνται από δάνεια της ΕΤΕ. Η Επιτροπή, στο πλαίσιο της διαδικασίας διαβουλεύσεων που ορίζει το άρθρο 21 του κανονισμού της ΕΤΕ,πενθύμισε συστηματικά στην Τράπεζα την ανάγκη ευθυγράμμισης των διαδικασιών, όσον αφορά την ΕΠΕ και την προστασία της φύσεως, με την σχετική κοινοτική νομοθεσία, στην περίπτωση των έργων που χρηματοδοτεί.

Οιποψήφιες για προσχώρηση χώρες προωθούν τη μεταφορά και εφαρμογή των οδηγιών για τα ενδιαιτήματα και για τα πτηνά(2), συμπεριλαμβανομένης της επιλογής τόπων που θα προταθούν για εγγραφή στον κατάλογο των τόπων Natura 2000.

Ενόσω δεν καταρτίζονται κατάλογοι τέτοιων τόπων εκ μέρους τωνποψηφίων χωρών, η Επιτροπή θεωρεί ότι, κατά την εξέταση έργων για κοινοτική χρηματοδότηση, οι ακόλουθοι τύποι τόπων πρέπει να θεωρούνται ως περιβαλλοντικά ευαίσθητες περιοχές στον τομέα της προστασίας της φύσεως:

α) τόποι καταχωρημένοι στην τελευταία απογραφή Σημαντικών για τα Πτηνά Περιοχών τωνποψηφίων χωρών (Important Bird Areas — IBA 2000, την οποία πραγματοποίησε η Birdlife International) και (εφόσονπάρχουν) σε ισοδύναμους, λεπτομερέστερους, επιστημονικούς καταλόγους που τελούνπό την εποπτεία των εθνικών αρχών,

β) υγρότοποι διεθνούς σημασίας χαρακτηρισμένοι στο πλαίσιο της Σύμβασης Ramsar ή που πληρούν τις προϋποθέσεις για τέτοιου είδους προστασία,

γ) περιοχές όπου εφαρμόζεται η Σύμβασης της Βέρνης για τη διατήρηση της ευρωπαϊκής άγριας πανίδας και χλωρίδας και των φυσικών ενδιαιτημάτων (άρθρο 4), ιδιαίτερα δε τόποι που πληρούν τα κριτήρια του δικτύου Emerald,

δ) περιοχές που προστατεύονται βάσει της εθνικής νομοθεσίας για τη διατήρηση της φύσεως.

Σε περίπτωση που κάποιος από τους εν λόγω τόπους ενδέχεται να θιγεί σε σημαντικό βαθμό από σχέδιο ή έργο που πρόκειται να χρηματοδοτηθεί από προενταξιακούς πόρους, πρέπει να εφαρμοστούν διαδικασίες όπως αυτές που προβλέπονται στο άρθρο 6 παράγραφοι 3 και 4 της Οδηγίας για τα Ενδιαιτήματα, προκειμένου να εξασφαλιστεί η κατάλληλη αντιμετώπιση των περιπτώσεων αυτών, σύμφωνα με τα κοινοτικά πρότυπα περιβαλλοντικής προστασίας.

(1) Οδηγία 97/11/ΕΚ του Συμβουλίου της 3ης Μαρτίου 1997 για την τροποποίηση της οδηγίας 85/337/ΕΟΚ περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 73 της 14.3.1997.

(2) Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ΕΕ L 206 της 22.7.1992, και οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών, ΕΕ L 103 της 25.4.1979.